Exqrch/javanese-Komodo-pixelgpt huggingface dataset:
Subfilum Chelicerata kawangun saking arachnida (mangga lan kalajengking), "eurypterids" ingkang sampun cures, kaliyan kepiting tapal jaran ingkang taksih dianggep dados fosil ingkang gesang
Sapunika gunggungipun jinis ingkang kawentar taksih gesang lan sampun dipuntemkaken langkung saking 10.000 jinis lan ugi ingkang sampun diparingi nama
Kalebet ing salebetipun jinis ingkang "mega-diverse" sanget inggih menka Acari lan mangga ("Araneae") ingkang sansaya dangu gunggungipun temonan jinis énggal mindhak terus kanthi rikat
sapunika sampun dipuntepangi wonten watawis 2000 jinis fosil Chelicerata lan amèh langkung saking 3/4 gunggungipun inggih punika golongan saking Arachnida
Fosil-fosil ingkang pinanggih ing sawatawis panggénan migunani sanget kanggé mangertosi umur paling sepuh saking golongan takson satunggal ing golongan Chelicerata, utawi mawi cara wiyaripun sadaya makluk gesang ing bumi punika
Tuladhanipun, fosil kalajengking pinanggih watawis 430 yuta taun kepengker sanadyan temonan punika saged langkung sepuh saking ingkang dimangertosi sapunika
Saking kasil temonan fosil ing satunggal lapisan tartamtu, saged pikantuk informasi umur saking trah golongan kasebat utawi umur kanca celakipun
Boten mangertos takson gadhah umur langkung enèm utawi sabotenipun sami sepuhipun kaliyan golongan takson ingkang dimangertosi fosilipun wau
Kanthi studi filogèni ingkang ngrembaka sapunika molekuler utawi pendekatan tradhisional lumantar morfologi, saged ditindakaké satunggaling pendekatan "superimposed" ing wit filogèni ingkang dipunkasilaken
Saking kasil punika dèrèng saged dimangertosi fosil
Kasil saking kombinasi wit evolusi kaliyan cathetan fosil saged dipun-ginakaken minangka metode kalibrasi "molekuler clock" ingkang kathah dipun-ginakaken ing pendekatan molekuler
Kajawi minangka piranti kalibrasi, saking kombinasi punika saged dipun-ginakaken kanggé ngira-ngira "divergence time" kang dikasilaké saka penandha molekuler
Sanadyan kados makaten, pertentangan antawisipun kasil temonan fosil ing satunggaling lapisan stratigrafi lan kasil panggénan takson ing wit filogèni boten saged diindhari
Minangka tuladhanipun, kalajengking ingkang minangka salah satunggaling takson ingkang paling sepuh ingkang naté pinanggih tanpa rangu-rangu
Ing sawatawis studi ngengingi evolusi Chelicerata, kalajengking inggih punika takson dhasar ingkang paling primitif kaliyan moyang saking sadaya trah ingkang wonten ing golongan Chelicerata
Nanging ing kajian ingkang bènten, golongan kalajengking ingkang dipunyakini minangka golongan paling sepuh malah dados golongan ingkang luwih majeng
Pertentangan kasil kados punika ingkang taksh kathah pinanggih, saéngga kedah kathah panalitiyan babagan data-data ingkang saged ngrampungaken masalah wau.
Iwak mujaèr Iwak mujaèr kalebu jinis iwak kang urip ing banyu kang tawa
Iwak iki uga diarani tilapia Mozambik utawa Oreochromis mossambicus
Iwak mujaèr asliné asalé saka Afrika sisih kidul lan iwak iki kalebu iwak "tilapiine cichlid"
Iwak mujaèr populèr diingu kanggo aquakultur lan saiki bisa tinemu saindhenging donya ing laladan tropis lan subtropis
Iwak iki akèh dadi spésies invasif
Ing Afrika Kidul iwak iki diarani "Blue Kurper" Iwak iki urip kanthi alami ing perairan Afrika lan ing Indonésia
Iwak iki asring dikonsumsi déning masarakat
Iwak mujaèr lumrahé diolah kanthi digawé masakan
Iwak mujaèr dimasak kanthi cara digoréng, digodhog, lan diwénéhi bumbu-bumbu kang kas saben laladan
Iwak mujaèr ing Tanah Jawa
Iwak mujaèr kang sepisanan tinemu karo Pak Mujair ing muara Kali Serang pasisir selatan Blitar, Jawa Wétan nalika taun 1939
Sanajan isih dadi misteri kepriyé carané iwak iku bisa tekan muara cilik ing selatan Blitar
Iwak kang tinemu Pak Mujair banjur diarani Mujaèr kanggo ngenang jeneng wong kang nemokak iwak mujaer
Jeneng ngèlmiahé ya iku "Oreochromis mossambicus", ing basa Inggris kaloka kanthi jeneng "Mozambique tilapia",utawa kadhang-kadhang diarani "Java tilapia"
Iwak mujaèr ukurané ora gedhé ya ora cilik
Iwak iki paling dawa ukurané 40 cm
Wujud awaké trépés lan wernané ireng rada klawu, utawa coklat rada kuning
Sirip ing gegeré ("dorsal") duwé kurang luwih 15-17 eri kang landhep lan 10-13 "jari-jari" ya iku eri kang pucuké empuk; lan sirip dubur ("anal") kang duwé eri cacahé 3 lan 9-12 jari-jari
Iwak mujaèr duwé toléransi tumrap kadar uyah utawa salinitas, saéngga iwak mujaèr bisa urip ing banyu payau
Jinis iwak iki bisa thukul kanthi rikat, nanging sawie diwasa kabisan kanggo tambah gedhé bakal saya kurang
Iwak mujaèr bisa ngendhog nalika umuré kurang luwih 3 sasi, lan sawisé iku bisa manak saben 1½ sasi.
Gunung Dempo Gunung Dempo inggih salah satunggaling gunung ingkang dumunung ing Indonésia èstunipun ing watesaning provinsi Sumatra Selatan kaliyan provinsi Bengkulu
Dhuwuripun gunung Dempo inggih kirang langkung 3.159 mèter dpl
Gunung Dempo sesarengan kaliyan [[Gunung Marapi ing Pulo Sumatra, inggih kalebet pucuk paling inggil saking pagunungan Bukit Barisan ingkang mbentang ing tengahing Pulo Sumatra
Gunung Dempo mlebet ing kawasan Kabupatèn Pagar Alam
Kados namanipun Pagar Alam ingkang ateges pager alam, ingkang nyatanipun sadaya laladan punika dipunkiteri bukit saha gunung
Gunung Dempo misuwur gadhah jalur daki ingkang nantang kanthi lerengipun ingkang ngliyuk-iyuk ingkang damel gunung dempo dados kesenenganipun para pendaki
Gunung Dempo mapan wonten ing distrik Pagar Alam, ingkang tebihipun kirang langkung 310 km ing sisih kulon saking kitha Palembang
Manawi badhé dumugi wonten ing gunung Dempo punika saged ngginakaken mobil ingkang nyewa utawi bis
Déné dangunipun ing margi dhateng Gunung Dempo saged ngantos 7 jam
Titik sapisan kanggé minggah gunung inggih saged saking pabrik pengolah teh PTPN III
Désa ingkang paling caket ing sakitering gunung ingkang saged dipundadosaken papan singgah nalika minggah gunung inggih punika kampung empat
Taksih dipunbetahaken mlampah malih tebihipun kirang langkung 15 kilomèter saking pusat kitha Pagar Alam
Manawi badhé tindakan dhateng Gunung Dompu boten badhé bosen amargi ing sadangunipun margi kathah sesawangan tebing saha lembah lan kebun teh
Kajawi alas pagunungan ingkang dados sajian gunung Dempo, ing laladan sakiteripun ugi wonten tilaran sujarah ingkang kathah kapanggih kados ta tilaran watu saha artefak, inggih punika kubur watu, ruang watu, arca-arca, watu tumpakan, dolmen, menhir, wonten ugi relief ingkang nggambaraken tiyang-tiyang nganggé sepatu nembé nggendhong nekara
Relief punika dipuntatah wonten ing rainipun sabongkah watu awujud gajah, ngantos umum dipunsebat watu gajah tilaran jaman kuna
Kawasan Gunung Dempo inggih namung papan wisata ingkang dados daya tarik para wisatawan amargi namung wisata gunung punika ingkang wonten ing Sumtra Selatan
Ing laladan hutan tumuju dhateng pucukipun gunung Dempo wonten kali-kali alit ingkang toyanipun bening sanget
Para pendaki kathah ingkang ngunjuk toya punika nalika ngelak sak danunipun ndaki
Kangge ndaki gunung dempo kedah liwat margi ingkang alit lan namung sapetak ingkang kebak oyot-oyotipun wit-witan ageng ingkang mlintang ing tengah margi
Kaanan alasipun inggih kandel saha wening, saéngga sapisan-pisan saged mireng swantenipun manuk-manuk ingkang miber ing sakitering alas
Kategori:Gunung ing Indonésia Kategori:Gunung ing Sumatera Selatan
STIE Muhammadiyah Bandung STIE Muhammadiyah Bandung ya iku STIE saka Persyarikatan Muhammadiyah ing sangisore pembinaan Majelis Pendidikan Tinggi, Penelitian dan Pengembangan (DIKTILITBANG) Pimpinan Pusat Muhammadiyah
Madeke STIE Muhammadiyah Bandung diwiwiti saka program pengembangan amal usaha sing dinduwèni Pamimpin Cabang Muhammadiyah Lengkong ya iku "Balai Pendidikan Dan Keterampilan Muhammadiyah (BPKM)" kang madek taun 1984 banjur ing taun 1992 dadi "lembaga pendidikan" kang satingkat "Diploma I" kanthi jeneng "Pusat Ilmu Komputer Akuntansi Dan Manajemen Muhammadiyah (PIKAMM)"
Banjur ana bisa ngasilaké wisudawan nganti kaping wolu, banjur PIKAMM dadi pawiyatan luhur, amarga awit biyèn, model pasinaonan kang digunake padha karo pawiyatan luhur, kaya ta anané ujian ing tengah semester (UTS), ujian ing pungkasan semester (UAS) lan ujian sidhang tumrap laporan PKL ing perusahaan utawa lan ana uga acara wisuda.
Gunung Ijen Gunung Ijen inggih punka salah satunggaling gunung geni ingkang taksih aktip
Gunung Ijen dumunung ing laladan Kabupatèn Banyuwangi, Jawa Timur, Indonésia
Dhuwuripun Gunung Ijen inggih kirang langkung 2.443 m dpal
Fakta ingkang unik menika sing isih wonten gunung geni namung ing kaleh negoro menika salah setunggale wonten Indonesia ingkang wonten Banyuwangi
Miterat sajarahipun, Gunung Ijn sampun naté njeblug kaping sekawan inggih punika ing taun 1796, 1817, 1913, lan 1936
Manawi badhé minggah gunung punika saged bidhal saking laladan Bondowoso utawi saking Banyuwangi
Gunung Ijen punika éndah sanget dipundadosaken papan wisata, nanging ing mangsa udan kados makaten, para wisatawan kedah langkung ngati-ati amargi gunung ijen mliginipun kawah ijennipun gadhah potensi kanggé medalaken gas racun ingkang mbebayani déning para wisatawan saha para tiyang ingkang nambang wlirang
Gas racun ingkang dipunwedalaken saking kawah jen punika dipunjalari kaliyan wontenipun ewahing suhu ingkang ekstrim sanget ing salebeting kawah, saha suhu ing njawi kawah nalika mangsa udan
Nalika mangsa udan, suhu ing njawi kawah udakawis 18-21 drajat Celcius
Déné suhu ing salebeting kawah, wonten ing titik 35 drajat Celcius
Pabedan suhu sak njawinipun kawah saha salebeting kawah punika njalari wontenipun prosès konveksi utawi pindhahing molekul-molekul material saking toya kawah ingkang ngandhut gas CO saha CO2, ingkang saged damel pejah manungsa ingkang ngingsep gas-ipun
Gunung Ijen ingkang mapan wonten ing watesaning Kabupatèn Banyuwangi saha Kabupatèn Bondowoso, Jawa Timur punika ngalami aktivitas ingkang inggil wiwit tanggal 20 Oktober 2012
Ing Gunung Ijen, Banyuwangi punika ugi misuwur kanthi wontenipun "geni biru" ingkang namung wonten ing kalih papan ing dunya punika, ingkang salah satunggalipun mapan wonten Èslan
Kawontenan geni biru punika ingkang asring dados daya tarik para wisatawan saking njawi Indonesia saha wisatawan asli nusantara
Gunung Ijen ingkang gadhah kaldera kanthi dhuwur 300-500 mèter punika taksih kalebet aktif dugi sapunika
Gunung Ijen sampun naté njeblug kaping gangsal ing taun 1796
1817, 1913, 1936, saha ingkang pungkasan ing taun 2012
Kawah Ijen inggih punika pusat dano kawah ingkang paling ageng ing dunya ingkang saged ngasilaken 36 yuta mèter kubik wlirang saha hidrogen klorida kanthi ambanipun 5.466 hektar
Dano punika gadhah drajat keasaman nol ingkang saged ngicalaken klambi saha drijinipun tiyang ingkang kénging toyanipun
Manawi badhé dhateng tumuju gunung Ijen punika saged liwt kalih jalur, inggih punika saking Banyuwangi tumuju dhateng Licin ingkang jarakipun 15 km ingkang dipunlajengaken dhateng Paltuding ingkang jarakipun 26 km lan namung saged dipunlangkungi mobil awrat utawi truk
Déné jalur daki ingkang sanèsipun saged saking Situbondo tumuju dhateng Sempo Bondowoso liwat Wonosari dipunlajengaken dhateng Paltuding ingkang jaraipun kirang langkung 93 km.
Gunung Karang Gunung Karang inggih punika salah satunggaling gunung ing Indonésia, ingkang dumunung ing sisih kilèn provinsi Banten
Gunung Karang inggih kalebet salah satunggaling gunung geni ingkang taksih aktip ing Jawa Barat, ingkang mapan wonten ing Kabupatèn Pandeglang, kirang langkung tebihipun 20 km wonten ing sisih kidul kitha Serang, Banten
Saking asiling panaliten, boten kapanggih sujarah njeblugipun gunung karang punika
Nanging, saking data arkéologis, gunung Karang punika dipunlebetaken dados golongan gunung stratovolkano ingkang gadhah potensi kanggé njeblug
Gunung Karang gadhah puncak ingkang dhuwuripun kirang langkung 1.778 mèter saking nginggil toya laut
Gunung Karang punika misuwur kanggé papan wisata ziarah ingkang rame ing sasi-sasi tartamtu, kados ta ing sasi Mulud utawi Rabiul Awal ingkang gadhah wisatawan ingkang ziarah inggil sanget
Padatanipun, para peziarah sami dhateng petilasan Tb Jaya Raksa, minangka sesepuh Karajan Banten ingkang mapan wonten ing Désa Kaduengang
Gunung Karang dipunsebat ugi raksasa ingkang nembé tilem kanthi pules amargi gunung Karang punika gadhah potensi ingkang ageng kanggé njeblug minangka gunung geni ingkang taksih aktif, ugi amargi kathahipun potensi wisata ingkang dèrèng dipungali kanthi maksimal
Pamarentah Kabupatèn Banten saweg ngupayakaken potensi Gunung Karang dados papan wisata spiritual ingkang saged narik kawigatosanipun para wisatawan
Daya tarik ingkang sajatosipun saged dados andalan saking gunung Karang punika inggih ing gunung punika wonten tigang rupa objek kunjungan ingkang paling wigati, inggih punika Sumur pitu, bèji Cikoromoi, saha pemandian toya panas Cisolong
Wisata Cisolong inggih wujud pemandian toya panas kanthi wontenipun sumber mata air wlirang saking Gunung Karang piyambak, ingkang wonten ing ecamatan Kaduhejo, kanthi jarak kirang langkung 10 km saking kitha Pandeglang
Nalika sampun dugi Labuan, para wisatawan saged dugi ing objek wisata Citaman
Wisata Citaman punika inggih awujud papan pemandian alami ingkang sisan ugi dados situs arkéologi kanthi kaanan alam ingkang saé sanget
Citaman piyambak inggih awujud kolan renang megalitik, ingkang mapan wonten ing pinggiring Gunung Pulosari, désa Sukasaro, kacamatan Menes, Kabupatèn Pandeglang
Ing bèji punika wonten manéka warna watu lumpang utawi dakon saha pecahan kramik ingkang unik
Kolam punika dipunperang dados kalih pérangan, inggih punika ingkang sapisan kanggé para tiyang kakung saha ingkang satunggal pérangan kanggé tiyang èstri
Kolam Citaman punika ambanipun kirang langkung 350 m2
Nalika jaman megalitik, kolam punika dipun-ginakaken dados papan kanggé nyucekaken diri saderengipun nindakaken ritual ing watu Goong
Situs watu Goong Citaman mapan ing sisih kilèn Pulosari ing bukit Ka du Gunung Pulosari
Miturut asiling panaliten, nedahaken bilih objek situs watu Goong Citaman punika satunggal kesatuan kompleks budaya.
Gunung Baluran Gunung Baluran inggih punika salah satunggaling gunung ing Indonésia, ingkang dumunung ing Jawa Timur, Indonésia
Dhuwuripun gunung Baluran kirang langkung 1.247 mèter ing sanginggiling laut
Gunung Baluran mapan wonten ing sak tengahing Taman Nasional Baluran ingkang mapan wonten ing pucuk wétan Pulo Jawa, mliginipun ing Kabupatèn Situbondo
Ing sisih lor kawates kaliyan Selat Madura saha ing sisih wétan kawates kaliyan Selat Bali
Taman Nasional Baluran gadhah amba kirang langkung 25.000 hektar
Gunung Baluran punika sampun boten aktip malih kanthi témbok dinding kawahipun ingkang gadhah dhuwur ing antawisipun 900 ngantos 1.247 mèter saking nginggil toya laut
Wonten praduga asiling panaliten bilih ing sisih wétan saking gunung punika ingkang dhuwuripun langkung inggil sampun naté njeblug saha medalaken watu-watu ageng
Ing pérangan tengahipun pegunung sampun dumadi kaldera ingkang jero sanget kanthi cerukan kawah ingkang sampun atos ing dhasaripun
Pèrèng-pèrèng gunung dipunbelah kaliyan lembah-lembah ingkang jero ing pérangan gunung ingkang inggil saha wonten jurang-jurang watu ing pérangan gunung ingkang radi andhap
Jurang-jurang punika badhé dados papan tambungan toya ing mangsa udan, saha badhé asat piyambak toyanipun nalika mangsa kemaro
Ing sisih wétan kawah wonten laladan ingkang radi kebuka ingkang jero, ingkang ing laladan punika wonten kali kacip ingkang medal wonten ing gunung saking dhuwur 150 m dpl
Ing sakitering pèrèng gunung dipuntanduru hutan mangsa
Sapérangan ageng laladan ingkang langkung andhap inggih wujud dataran ingkang radi nggelombang
Bukit-bukit ingkang misuwur ing sakitering gunung ing antawisipun inggih wonten bukit Glengseran dhuwuripun 124 m dpl, bukit Begol dhuwuripun 64 mèter, saha bukit Priuk dhuwuripun 211 mèter
Ing sakitering gunung Baluran ing laladan ingkang andhap lan radi nggelombang sitinipun, wonten padang savana ingkang dipunkiteri wit-witan, saha sapérangan alit laladan ingkang dipuntanduri semak saha tuwuhan mrambat
Déné ing laladan pasisir wonten dherah karang ingkang lancip
Savana ingkang wonten ing mriki ambanipun kirang langkung 300 hektar wonten ing pérangan Bekol
Ing savana Bekol wonten manéka warna kéwan alasan kados ta rusa, kethèk buntut ireng, biawak, lan manawi nembé beja saged manggihaken banteng, anjing hutan, ugi macan tutul.\
Karajan Sunda Karajan Sunda inggih punika karajan ingkang naté wonten antawisipun warsa 932 kaliyan 1579 Masèhi ing Pulo Jawa pérangan kilèn (Provinsi Banten, Jakarta, Jawa Kulon, kaliyan sapérangan Jawa Tengah sapunika)
Karajan punika ugi naté nguwasani tlatah pérangan kidul Pulo Sumatera
Karajan Sunda gadhah corak Hindhu kaliyan Buda
Lajeng udakara abad kaping-14, dimangertosi manawi karajan punika kutha krajanipun wonten ing Pakuan Pajajaran, saha gadhah kalih tlatah pelabuhan ing Kalapa kaliyan ing Banten.
Simbiosis Simbiosis inggih punika gayutan timbal balik antawisipunkalih makluk hidup ingkang sami gesang sesarengan
Tembung simbiosis asalipun saking basa Yunani, inggih punika sym ingkang tegesipun karo "(basa Indonesia dengan)", kaliyan biosis ingkang tegesipun panguripan
Dados, simbiosis inggih punika satunggaling "pola interaksi" ingkang raket antawisipun kalih organisme utawi langkung ingkang jinisipun bènten lan gesang kanthi sesarengan, déné simbion inggih punika aran saking makluk ingkang nindakaké simbiosis
Hubungan antawisipun organisme-organisme punika amarga salah satunggal utawi kalih-kalihipun organisme mbetahaken pambiyantu saking organisme sanèsipun kanggé saged tahan anggènipun gesang ugi supados saged "tumuwuh biak".
Kodèks Kodèks utawa codex (asliné saka basa Latin "caudex" sing tegesé sabongkah uwit utawa kayu lan banjur tegesé buku) iku sawijining naskah kuna sing ditulis nganggo tangan.
Sacara luwih rinci, kodèks iku naskah sing kawangun saka sawatara lamba dluwang, kertas, kulit kéwan utawa bahan tipis liya sing mèmper
Barang-barang iki banjur ditumpuk lan dijilid dadi siji wujud buku
Kadhangkala lembaran dluwang iki dilempit dadi modèl harmonika kaya déné naskah pustaha Batak
Saliyané awujud kodèks, naskah uga tinemu awujud gulungan utawa rontal
Kadhangkala istilah iki uga dienggo ngarani kabèh wujud cithakan wujud buku, uga kalebu buku-buku modèrn, kajaba buku-buku sing dilempit.
Irwan Prayitno, Psi, MSc., "Datuak Rajo Bandaro Basa" (Gelar Ningrat saka suku Tanjung, kecamatan Pauh, kutha Padang), (#ALIH) iku pulitikus lan gubernur Indonésia kang saiki njabat dadi Gubernur Sumatra Kulon wiwit 2009–2014
Irwan Prayitno lair ing Yogyakarta tanggal 20 Desember 1963 saka pasangan Djamrul Djamal (bapak) lan Sudarni Sayuti (ibu)
Ia namatakén pendhidhikan tingkat ing SD Negeri 4, Kebon Baru, Cirebon nalika taun 1976 lan SMP Negeri 1 Padang nalika tahun 1979
Sasampunipun namataken pendhidhikan SMA ing SMA Negeri 3 Padang pada tahun 1982, piyambaké uga mundhut Fakultas Psikologi saking Universitas Indonésia lan tamat taun 1988
Musiyum Sasmita Loka Musiyum Sasmitaloka Panglima Besar (Pangsar) Jenderal Sudirman inggih punika musiyum sajarah kanthi koleksi babagan pangudinipun Jenderal Soedirman
Tembung Sasmitaloka asalipun saking basa Jawa, inggih punika Sasmita ingkang ateges pepenget, ngenang, ngemut-emut
Déné Loka ateges papan
Sasmitaloka Pangsar (Panglima Besar) Jenderal Sudirman tegesipun, minangka papan kanggé ngemut-emut pangorbanan saha pangudinipun Panglima Besar Jenderal Sudirman
Nalika mangsa Indhiya Nèderlan, gedung punika dipun-ginakaken dados griya dinas Mr
Wijnchenk, priyantun punggawa keuangan Pura Paku Alaman
Nalika mangsa penjajahan Jepang, griya punika dipunkosongaken saha sadaya pirantosipun dipunsita
Sabibaripun Indonésia mardika, antawis 3 sasi gedung punika dipun-ginakaken dados Markas Kompi "Tukul" saking Batalyon
Nalika tanggal 18 Dhésèmber 1945 dumugi tanggal 19 Dhésèmber 1948 gedung punika dados kediaman resmi Jenderal Soedirman, sabibaripun kalantik dados Panglima Besar Wadya Keamanan Rakyat
Nalika mangsa Agresi Militer Walanda II gedung punika dipunginakanen dados Markas "Informatie Geheimen Brigade T" wadya Walanda
Sabibaripun pangakon kedaulatan RI 27 Dhésèmber 1949, gedung punkia dipun-ginakaken dadso Markas Komando Militer Kota Yogyakarta, Asrama Rèsimèn Infanteri XIII saha panyandhang Cacad
Wiwit 17 Juni 1968 dumugi 30 Agustus 1982 dipun-ginakaken dados Musiyum Angkatan Darat
Salajengipun dipunpirsani kirang respresentatif kanggé musiyum, saéngga punginakaken gedung énggal ing Markas Korem 072/Pamungkas ing Jl
Sudirman 76 saha dipun-ginakaken dados memorial musiyum "Sasmitaloka Panglima Besar Jenderal Soedirman", saking Surat Dudutan Kasad No.: Skep/574/VII/1982
Nalika tanggal 30 Agustus 1982 sesarengan kaliyan kepyakan Musiyum Pusat TNI AD Dharma Wiratama, dipunresmikaken ugi Musiyum Sasmita Loka Pangsar Jenderal Soedirman punika déning Kasad Jenderal TNI Poniman
Wujud banguan musiyum inggih punika joglo gaya Yogyakarta ingkang winastan limasan
Syarat yasan limasan inggih punika pendapa, yasan utama, sarta yasan iring kanan kiring nanging wonten ing musiyum kirang pendapanipun
Ornamen rerenggan wonten ing saka utama kaliyan iring kanang kiring wujud motif tetuwuhan
Musiyum gadhah 14 ruwang saha pérangan njawi musiyum kanthi cacahing koleksi 599 barang koleksi ingkang kasungsung saking jinis logam, kayu, kulit, sarta kain
Wonten ing njawi musiyum jumeneng monumen patung Jenderal Soedirman ingkang nitih turangga
Dipunresmikaken déning Kepala Staff Angkatan Darat Jenderal TNI Makmun Murod kepyakan dipuntandani kanthi candrasengkala Karyaning Dwija Trusing Atmaja ingkang ateges nedahaken taun 1960 Jawa utawi 5 Oktober 1974 Masehi
Wonten ing sisih kanan kiring musiyum wonten Meriam AT kaliber 37mm ingkang naté dipun-ginakaken nalika paprangan Palagan Ambarawa
Kajawi punika, ing sisih kidul wonten relief lampahing Jenderal Soedirman nalika perang gerilya.
Musiyum Tridaya Éka Dharma Musiyum Tridaya Eka Dharma inggih punika salah satunggaling musiyum ingkang wonten ing Sumatera Barat, Indonesia ingkang dumunung ing kutha Bukittinggi, papanipun wonten ing jalan Panorama No
24, kalurahan Kayo Kubu, kacamatan Guguk Panjang, Bukittinggi, Sumatera Barat
Musiyum punika dipunresmikaken déning Mohammad Hatta, nalika tanggal 16 Agustus 1973
Musiyum ingkang gadhah koleksi atusan senjata jaman perang punika kabuka kanggé masarakat umum
Musiyum punika rumiyin griya peristirahatan Gubernur Sumatera
Pambangunan musiyum punika dipunrancang déning Brigjen Widodo, salah sawijining pimpinan TNI wewengkon Sumatera Tengah
Gagasan mau lajeng dipunterasaken déning Brigjen Soemantoro saha dipunresmikaken dados musiyum nalika tanggal 16 Agustus 1973
Musiyum dipunsukani nama "Musiyum Perjuangan Tridaya Eka Dharma" ingkang tegesipun tigang unsur kekiyatan satunggal pengabdian
Nama punika saged dipungayutaken kaliyan falsafah Minang "Tigo Tungku Sajarangan"
Musiyum punika dipunyasa kanggé sarana komunikasi antawisipun génerasi saha minangka pewaris semangat juang sarta aji-aji kepahlawanan
Dipunpilihipun kutha Bukittinggi minangka papan kanggé musiyum amargi kutha Bukittinggi naté dados kutha krajan provinsi Sumatera saha kutha krajan nagara Republik Indonesia nalika Papréntahan Darurat Republik Indonesia (PDRI)
Maneka barang-barang bersejarah wonten ing Musiyum punika, antawisipun senapan laras panjang, senapan laras pendek, meriam, amunisi, granat, piranti perang, pemancar radio, piranti penerima sinyal, telepon sarta ugi ageman para bala Indonesia saha bala asing
Kajawi punika ugi wonten dokumentasi nalika jaman paprangan, wonten ugi kados ta foto kepemimpinan para jenderal, lokasi penyekapan para pahlawan revolusi, sarta foto para présidhèn Indonesia wiwit saking taun 1945 dumugi taun 2004
Wonten ing sisih njawi musiyum wonten ugi Pesawat Terbang AT-16, Harvard B-419 damelan Amérikah Sarékat ingkang rumiyin dipun-ginakaken nalika mbrasta Papréntahan Revolusioner Republik Indonesia ing Sumatera Tengah taun 1958, ingkang dipunoperasikaken ing Solok, Indarung, Bukittinggi saha Payakumbuh
Sabibaripun telas masa maburipun, pesawat terbang mau dipunsimpen ing depotlogistik ing Lanud Hussein Sastra Nagara wonten ing Bandung déning Staf Angatan Udara
Lajeng, nalika taun 1973 dipunpasrahaken dhumateng Musiyum Tridaya Eka Dharma kanggé dipundadosaken barang koleksi.
Hukum Segregasi mendel Hukum péwarisan Mèndèl inggih punika sipat ing organismé ingkang jabarakén déning Gregor Johann Mendel ing pakaryan nyoba ngenai persilangan tuwuhan